সেলিমিয়া মসজিদ, এদির্নে
সেলিমিয়া মসজিদ ( তুর্কি: Selimiye Camii ) হল একটি উসমানীয় আমলের একটি জাতীয় মসজিদ, যা তুরস্কের এদির্নেতে (পূর্বনামঃ আদ্রিয়ানোপল) শহরে অবস্থিত। মসজিদটি সুলতান দ্বিতীয় সেলিম কর্তৃক প্রতিষ্ঠা করা হয় এবং ১৫৬৮ থেকে ১৫৭৫ সালের মধ্যে রাজস্থপতি মিমার সিনান এটি নির্মাণ করেন। এ মসজিদটিকে সিনানের সেরা শিল্পকর্ম বলে ধারণা করা হয়। একে সামগ্রিকভাবে ইসলামিক স্থাপত্যকলা এবং বিশেষ করে অটোমান স্থাপত্যকলার সর্বোচ্চ অর্জনগুলির একটি ধরা হয়ে থাকে। এটি ২০১১ সালে ইউনেস্কো ওয়ার্ল্ড হেরিটেজ সাইটে অন্তর্ভুক্ত হয়।